 Xildhibaan Siciid Gaane mar uu ka hadlaayey Dagaalkii Ceel-afweyn ayaa yidhi Waxay dadka qaar ku hadlayaan waa waxaan waxba ka tarayn nabadaynta, waana wax sii hurinaya colaada, ee waxaan kula talin lahaa inay joojiyaan isku jawaabida, oo Madax-dhaqameedka iyo Dhalinyaraduba ha joojiyaan wax kasta oo nabadgalyada wax u dhimaya, sideedabana waxaan ujeedin lahaa in laga dheerado wax kasta oo umaddeena dhexdooda dhib iyo colaad ka abuuri kara, Xukuumadduna waa inay talaabo adag ka qaada cid kasta oo isku dayda inay bulshada kiciso, dhexdooda cadaawad ka dhex abuurto, Madaxweynuhuna waa inuu dedajiyaa dadkii ama guddidii uu u xilsaaray xalinta labada beelood ee walaalaha ah. 